જૈન હોવાથી, હું નાનપણ માં પાઠશાળા (જૈન ધર્મ શીખવતી શાળા) જતી અને ત્યાં અથવા મારા પિતાજી પાસેથી જૈન ધર્મ ના સિદ્ધાંતો સાંભળતી જેમ કે સ્યાદવાદ, અનેકાંતવાદ, ભાવના, પાપ - પુણ્ય એ લોખંડ - સોના ની સાંકળો છે. એટલે બન્ને સંસાર માં બાંધતી સાંકળો છે, તીર્થંકરો ની જેમ આપણે બધા પણ બંધન થી મુક્ત થઇ મોક્ષ મેળવી શકીએ છીએ. પરંતુ જેમ જેમ હું મોટી થઈ અભ્યાસ- વ્યવસાય અને લગ્ન થયા, હું જીવન માં આગળ વધી, અને જૈન ધર્મ થી દૂર થઈ. જયારે પણ હું નીરાશ થતી કે મને મન ની શાંતિ ની જરૂર હોય ત્યારે હમેશાં હું દેરાસર (જૈન મંદિર) જતી અને દરરોજ નવકાર મંત્ર નું રટણ કરતી, પરંતુ એ મારી ભૌતિક જરૂરીયાત માટે હતું.